2014ko udal hauteskundeak Ipar Euskal Herrian

**2014ko udal hauteskundeak Ipar Euskal Herrian** (Ipar Euskal Herrian bereziki, **2014ko herri bozak Ipar Euskal Herrian**) Lapurdi, Nafarroa Behera eta Zuberoako herriko kontseiluen osaera hautatzeko bozak izan ziren. Ipar Euskal Herriko eta Frantziako udalerrietan, lehen itzulia martxoaren 23an eta bigarren itzulia martxoaren 30ean izan ziren.

Hauteskunde hauek izan zirenean Euskal Hirigune Elkargoa oraindik existitzen ez zen arren, 2017an Elkargoa osatu zenean hauteskunde hauek zehaztu zuten Elkargoaren osaera, Frantziako esparru juridikoak ez baitu ahalbidetzen Elkargoko hautetsiak sufragio zuzenean hautatzea.

## Hauteskunde sistema 
Ipar Euskal Herriko herriko etxeen hautetsiak hautatzeko hauteskundeek bi itzuli dauzkate, Frantzia osoan bezala, baina herri bakoitzak daukan biztanleriaren arabera bi era ezberdinetara bozkatzen da.

### 1.000 biztanletik gora 
1.000 biztanle baino gehiago dauzkaten herrietan, hautagaitza bakoitzak herriko kontseiluak dauzkan hautetsi bezainbeste aurkeztu behar ditu beraien zerrendan, eta lehen itzulian zerrenda batek bozen %50 edo gehiago lortzen badu, ez da bigarren itzulirik izaten eta kontseilua lehen itzuliko emaitzekin osatzen da. Zerrenda guztiak zerrenda itxiak dira, hau da, ezin da hautagairik kendu zerrendetatik.

Inork ez badu lehen itzulian %50eko langa gainditu, gutxienez bozen %10 lortu duten zerrenda guztiak bigarren itzulian aurkeztu daitezke. Emandako bozen %5 baino gehiago lortutakoak beste zerrenda batekin batu daitezke, bigarren itzulirako zerrenda berri bat osatuz. Bigarren itzulian boz gehien lortu duen zerrendak kontseiluko eserlekuen erdia eskuratzen du, eta gainerako eserlekuak proportzionalki banatzen dira zerrenda guztien artean (irabazlea barne), boz kopuruaren arabera.

### 1.000 biztanletik behera 
1.000 biztanlera heltzen ez diren herrietan, hautagaitza banaka edo taldean aurkeztu daiteke. Talde baten aurkeztuz gero, taldeko hautagai guztiak paper bakarrean agertzen dira, baina bozkatzeko unean izen batzuk marratuta ken ditzake hautesleak (zerrenda irekia). Hautagai kopurua kontseiluko hautetsi kopurua baino txikiagoa bada, posible da hautagai baten bat bigarren itzulian bakarrik aurkeztea, hautetsi kopurura heltzeko.

Lehen itzulian hautagai edo zerrenda batek erroldaren %25 eta hautesleen %50 baino gehiagoren babesa lortzen badu, hautetsi eserlekua eskuratzen du bigarren itzulirik gabe. Lehen itzulian kontseilua osatzen ez bada, bigarren itzulian boz gehien lortzen dituzten hautagaiak dira hautatuak.

### Hirigune eta Herri Elkargoak 
Herritarrek haien herriko etxeen hautetsiez gain, hirigune eta herri elkargoetako ordezkariak hautatu zituzten boz hauetan. 

Hauteskundeen urtean, 2014an, Euskal Hirigune Elkargoa ez zen oraindik sortu, baina 2017an osatu zenean, herri bakoitzaren ordezkaritza herriko boz hauen bitartez zehaztu zen. Elkargoa osatzen duten 158 udalerrietako bakoitzak bere biztanleriaren araberako ordezkari kopurua dauka. Elkargoa 2017an eratu zen 233 kideko kontseiluarekin. 2017tik aitzina Elkargoko biltzarra herriko bozetan hautatuko zen, ezin baitzen hauteskunde bereizi bat antolatu horretarako.

## Parte-hartzea 
2008ko udal hauteskundeekiko parte-hartzeak %2,5 egin zuen gora Frantzia osoan. Frantziar estatu osoarekin alderatuz, parte-hartzea nabari altuagoa izan zen Ipar Euskal Herrian. Bertan erroldatutako 227.688 euskal herritarren %32,3k erabaki zuen hauteskundeen lehen itzulian ez bozkatzea, Frantzian abstentzioa %36,45raino heldu zen bitartean. Hala ere, zenbait hirigune handitan abstentzioak alde handiz gainditu zuen Euskal Herriko batezbestekoa: Baionan (%43,5), Hendaian (%44,59) eta Miarritzen (%42,09) adibidez. Bestalde, herri txikiagoetan parte-hartzea askoz altuagoa izan zen; hala nola Landibarren, non herritarren %98,14k eman zuen boza.

## Auzapezak 
Hurrengo taulan Ipar Euskal Herriko 1.000 biztanletik gorako 41 udalerriak ageri dira, eta herri bakoitzaren biztanleria, bozen aurreko auzapeza eta auzapez berria ikus daitezke.

## 1000 biztanletik gorako herrien emaitzak 
Ondoren Ipar Euskal Herriko 1000 biztanletik gorako herri guztien emaitzak ikus ditzakezue. Bertan zerrenda bakoitzak lortutako boz kopurua, ehunekoa, herriko etxeko hautetsiak eta elkargoko ordezkariak ageri dira. Herri guzti hauek 1000 biztanle baino gehiago dauzkatenez, zerrenda itxiak aurkezten dira bozetara.

### Ahetze 

### Ahurti 

### Angelu 

### Arbona 

### Arrangoitze 

### Azkaine 

### Baigorri 

### Baiona 

### Bardoze 

### Bastida 

### Basusarri 

### Beskoitze 

### Bidarte 

### Bidaxune 

### Biriatu 

### Bokale 

### Donapaleu 

### Donibane Garazi 

### Donibane Lohizune 

### Ezpeleta 

### Getaria 

### Hazparne 

### Hendaia 

### Hiriburu 

### Itsasu 

### Jatsu 

### Kanbo 

### Larresoro 

### Lehuntze 

### Maule-Lextarre 

### Miarritze 

### Milafranga 

### Mugerre 

### Sara 

### Senpere 

### Sohüta 

### Urketa 

### Urruña 

### Uztaritze 

### Ziburu 

### Zuraide 

## Oharrak 
## Erreferentziak 
## Ikus gainera 
* Ipar Euskal Herria
* Euskal Hirigune Elkargoa
* EH Bai
* Pirinio Atlantikoetako Kontseilu Orokorra
* Akitaniako Eskualde Kontseilua